-Իմ կարծիքով, ամենամեծ ներուժ ունեցողը այսօր առցանց մետիան է, մենք կը տեսնենք, թէ ինչպէս առցանց մետիան հեռուստատեսիլէն դիտորդներ կը խլէ, կը խլէ տպագիր թերթերու ընթերցողներ եւ առցանց լրատուամիջոցները այս պահուս ամենահեռանկարայինն են: Ան կ՚երթայ դէպի հաւաստի տեղեկատուութիւն ստեղծելու եւ տարածելու դաշտ, դէպի հեղինակային որակեալ բովանդակութիւն, այսինքն համացանցի մէջ գերակայ կը դառնան որակեալ նիւթերն ու արտադրանքը, որ մետիան կը ստեղծէ: Կը ստեղծուի իրավիճակ մը եւ ապագային այդ մէկը աւելի պիտի սրի, որ տեղեկատուութիւն տալը այլեւս ամենէն կարեւոր բանը պիտի չըլլայ: Ամենէն կարեւոր արժէքը որակեալ լրագրողները պիտի ըլլան, որոնք որակեալ նիւթ կը գրեն, եւ Tert.am-ը այս պահուն կ՚երթայ այդ գաղափարին սատարելու ուղղութեամբ: Ապագային մեր կայքէջին մէջ աւելի այդպիսի նիւթերու պիտի հանդիպիք, աւելի հետաքննական նիւթերու ուղղութեամբ կ՚երթանք: Ես կը տեսնեմ, որ ընկերային ցանցերը եւ ընդհանուր համացանցային տիրոյթը այդ մէկը լաւ կ՚ընկալէ: Սքանտալները, կեղծ տեղեկատուութիւնը, թիթեռնիկի կեանք ունեցող տեղեկութիւնները երթալէն կ՚արժեզրկուին: Եթէ հինգ տարի առաջ հարցնէիք, ես կ՚ըսէի, որ սուր, ցցուն լուրերը, սուտ տեղեկատուութիւնը առկայ էր, վիրաւորանքները, քննադատութիւնները գերակայ էին, հիմա համացանցը կ՚երթայ որակեալ տեղեկատուութեան ուղղութեամբ եւ այս պահուն, եթէ Մաքսմոնիթոր համակարգին նայիք, Tert.am-ը Ֆէյսպուքի մէջ ամենէն շատ տարածուող լրատուամիջոցն է, անմրցակցելի է այդ առումով: